
DĖL PIRKIMO DOKUMENTŲ PAAIŠKINIMO / PATIKSLINIMO 


    Akcinė bendrovė „Via Lietuva“ gavo tiekėjų klausimų dėl tarptautinio atviro konkurso būdu vykdomo viešojo pirkimo „Magistralinio kelio A6 Kaunas–Zarasai–Daugpilis* ruožo nuo 150,072 iki 162,832 km kapitalinio remonto projekto parengimas ir projekto vykdymo priežiūra“ (pirkimo ID: 5653434) (toliau – Pirkimas) teikia ir atsakymus į juos[footnoteRef:1]. [1:  Pateikiami Pirkimo sąlygų paaiškinimai / patikslinimai/atsakymai laikomi neatsiejama Pirkimo sąlygų dalimi, ir jų nuostatos turi viršenybę prieš ankstesniuose Pirkimo dokumentuose išdėstytas nuostatas. Prašome jais vadovautis, teikiant pasiūlymus.] 


            1 klausimas. EBVPD dokumente (SPS priedas Nr. 6), skyriuje „Informacija apie pirkimo procedūrą“, nurodytas neteisingas pavadinimas. Prašome patikslinti.
Atsakymas. Patikslintą EBVPD dokumentą jau įkėlėme prie Pirkimo dokumentų.

            2 klausimas. Ar projekto rengimo metu reikės atlikti triukšmo modeliavimą? 
Atsakymas. Triukšmo modeliavimo atlikti nereikės.

            3 klausimas. Kelio 152,78 km dešinėje pusėje yra automobilių stovėjimo aikštelė. Ar projekte reikia numatyti jos sutvarkymą? Jei taip, prašome pateikti reikalavimus. 
Atsakymas. Automobilių stovėjimo aikštelė netvarkoma.

            4 klausimas. Kelio 154,32 km dešinėje pusėje esančioje autobusų stotelėje yra senas mūrinis paviljonas. Taip pat kelio 158,36 km dešinėje pusėje bei 158,49 km kairėje pusėje yra seni lengvų konstrukcijų paviljonai. Ar projekto rengimo metu juos reikia numatyti keisti naujais, ar suremontuoti? Jei remontuoti, tuomet prašome pateikti reikalavimus.
Atsakymas. Visi paviljonai keičiami naujais.

            5 klausimas. Ar nuo autobusų sustojimo aikštelių reikia suprojektuoti privedimus prie artimoje aplinkoje esančių sankryžų ar nuovažų? 
Atsakymas. Poreikis nustatomas projektavimo metu.

            6 klausimas. KTR 1.01:2008 „Automobilių keliai“ 19 lentelės pirmojoje pastaboje nurodyta „Sankirtose su AM, I, II kategorijų keliais būtina naudoti požeminius kabelių intarpus“. Kadangi remontuojamas kelio ruožas yra II kategorijos, tai šis KTR reikalavimas taip pat turėtų galioti rengiant šį projektą. Prašome patvirtinti, kad Užsakovas reikalaus, kad visi elektros oro linijų susikirtimai su keliu turės būti suprojektuoti pakeičiant juos į požeminius kabelinius intarpus.
Atsakymas. Vadovautis kelių techninio reglamento KTR 1.01:2008 „Automobilių keliai“ 19 
lentele.

            7 klausimas. Kelio 162,2 km dešinėje pusėje, iškart už Antalieptės tvenkinio, atokiau nuo kelio, bet kelio sklype, yra poilsio aikštelė. Ar projekte reikia numatyti jos sutvarkymą? Jei taip, prašome pateikti reikalavimus.
Atsakymas. Poilsio aikštelė netvarkoma.

           8 klausimas. Pirkimo dokumentų Techninės specifikacijos 10.17. Medžiai ir krūmai kelio juostos ribose nurodyta „<...>Turi būti įvertinami ir liekantys želdiniai, jei reikalinga, numatomas jų tvarkymas (pvz. genėjimas, kt.). Projekte turi būti pateikta informacija dėl želdinių apsaugos darbų metu ir informacija apie reikalingus tvarkymo darbus, kad išsaugoti želdiniai nekeltų pavojaus saugiam eismui perspektyvoje (vertinamas laikotarpis 5-10 m.).<...> Projekte turi būti išskirti saugotini ir nesaugotini medžiai pagal Aprašą ir kriterijus, kuriuos atitinkantys medžiai priskiriami saugotiniems želdiniams, vadovaujantis Lietuvos Respublikos Vyriausybės 2008 m. kovo 12 d. nutarimo Nr. 206 (aktualios redakcijos) nuostatomis <...>“. Ar Teikėjas teisingai supranta, kad turi būti inventorizuoti VISI kelio sklype augantys želdiniai, kurių kiekis, o tuo pačiu ir inventorizavimo apimtys, būtų tikrai didelės?
  Atsakymas. Turi būti išskiriami visi saugotini medžiai. Jei medžiai paliekami (nešalinami), auga grupėmis, plotais, juos inventorizuoti galima kompleksiškai, ne pavieniui.

